Lure a-walch em boa o kregiñ gant ar romant-mañ o vezañ mez eus warnañ an etikedenn emfaltaziur ger hag a zigor an nor da skridoù paour a-fed ijin peurliesañ. Ne zispege ket ar santimant-se diouzhin e-pad ar chentañ pennad, 56 pajenn ennañ : dedennus e oa o vezañ ma venege e levrioù kent, met ne welen takenn ebet a faltazi. Pezh a ziskouez e oan dare da lonkañ ar bidennoù a vije servijet din war-lerch…  Aon moa e  vije re a feulster ivez.  Faziet oan war gement tra. Ul levr dreist eo Lunar Park ha kilhet e vezer gantañ dindan nebeut a bajennoù. Fiskal e oa gedal ar menegoù niverus graet de romantoù all hag ar pezh a ouezer diwar e benn dija (e vignoniezh gant Donna Tartt…). Plijus gwelet penaos e tispleg American Psycho pe Moins que Zéro gant sirius ur skrivagner en ur pennad-kaoz… Displegadennoù a cheller degemer pe argas : neo ket Lunar Park ur gwir buhez skrid ! Just ur romant, o lochañ eus fedoù gwir evit lod, faos evit lod all.  Neo ket ken feuls ar romant-mañ eget ar re all moa lennet gantañ. Priziet m eus ar suspens, en deus lakaet achanon da soñjal e-barzh levr Stephen King Simetierre meur a wezh. Met ouzhpenn ul levr suspens eo evel just ! Bet eo och ergerzhout tachennoù nen doa ket pleustret warno betek-henn : ar familh, ar vugale, ar fed da vezañ kiriek dre vras, da glask sevel da vat ur vuhez normaloch eget e hini kent…  Pezh a blij  din e romantoù Bret Easton Ellis eo an doare men deus da leuskel al lenner etre daou, krediñ pe chom hep ober, ijinañ en un doare divoutin ar pezh a choarvez dar bugel dianket … Gouzout a ra echuiñ ul levr, ober ur pennad-klozañ a-feson, hag e ra, met chom a ra atav traoù eo dal lenner da ijinañ. Ha peogwir ne zeu ket a-benn dober e soñj gant ar geusteurenn zo bet pasket dezhañ, e chom e romantoù dober o hent en e benn pell goude men deus o lennet.  Daoust ma komzfe eus traoù saotret, faoset,  drammet, diaoulet ha me oar e skriv en un doare barzhoniek kenañ hag alies e chomer a-sav da saouriñ troienn pe droienn. Ur mestr eo war an niveridigezh, dreist pep tra.  Sed aze ur skrivagner ne blijfe ket e gompagnunez din, ha koulskoude emañ e levrioù e-touez ar re wellañ a anavezan ! Ur gwir arzour eo. 